आर्मी कोर्ट ने दोषी पाया, कश्मीर में हुई थी 3 लोगों की हत्या
Kashmir Amshipora Encounter Case; Indian Army Court Finds Captain Guilty in Fake Encounter Case, Sentences Him to Imprisonment   अमशीपोरा में हुए प्लांड एनकाउंटर मामले में एक कैप्टन को उम्र कैद की सजा देने की सिफारिश की
इंडियन आर्मी की कोर्ट ने सोमवार को कश्मीर के अमशीपोरा में हुए प्लांड एनकाउंटर मामले में एक कैप्टन को उम्रकैद की सजा देने की सिफारिश की है। सेना के सीनियर अफसर इस बारे में फैसला लेंगे। यह एनकाउंटर जुलाई 2020 में दक्षिण कश्मीर के अमशीपोरा में हुआ था, जिसमें तीन लोगों की हत्या कर दी गई थी।
अधिकारियों ने 5 मार्च को इसकी जानकारी दी। उन्होंने बताया कि सेना की अदालत ने सालभर से भी कम समय में ‘कोर्ट मार्शल’ की कार्रवाई पूरी की है। केस की सुनवाई के दौरान पता चला कि सैनिकों ने सशस्त्र बल विशेषाधिकार अधिनियम (अफ्सपा) का उल्लंघन किया था। इसके बाद कैप्टन भूपेंद्र सिंह का ‘कोर्ट मार्शल’ किया गया।
जवानों ने की थी तीन लोगों की हत्या
मामला 18 जुलाई 2020 का है, दक्षिण कश्मीर के शोपियां के अमशीपोरा में सेना के जवानों ने एनकाउंटर में तीन लोगों को मार दिया। सेना के जवानों का दावा था कि मारे गए तीनों शख्स आतंकी थे। मारे गए लोगों की पहचान इम्तियाज अहमद, अबरार अहमद और मोहम्मद इबरार के रूप में हुई।
सोशल मीडिया पर लोगों ने इस एनकाउंटर को फर्जी बताकर विरोध शुरू कर दिया। इसके बाद सेना ने एक ‘कोर्ट ऑफ इनक्वायरी’ गठित की, जिसने शुरुआती जांच में पाया कि सेना ने अफ्सपा के तहत मिली शक्तियों का उल्लंघन किया है।
महबूबा मुफ्ती बोलीं- लावापोरा-हैदरपोरा एनकाउंटर की भी जांच हो
जम्मू-कश्मीर की पूर्व मुख्यमंत्री महबूबा मुफ्ती ने इस फैसले का स्वागत किया है। उन्होंने कहा कि उम्मीद है कि इस तरह की घटनाओं को रोकने के लिए लावापोरा और हैदरपोरा मुठभेड़ों में भी एक निष्पक्ष जांच का आदेश दिया जाएगा।
एनकाउंटर में मारे गए शख्स के पिता बोले परिवार संकट में है
फर्जी एनकाउंटर में मारे गए अबरार अहमद के पिता युसूफ ने न्यूज एजेंसी PTI को बताया कि बेटे की हत्या के बाद से परिवार संकट में है। सरकार ने 5 लाख का मुआवजा दिया था, वह मुकदमा लड़ने में खर्च हो गया। सरकार ने परिवार के एक सदस्य को नौकरी देने का वादा किया था, जो अभी तक पूरा नहीं हुआ।
जम्मू-कश्मीर में हुए एनकाउंटर से जुड़ी अन्य खबरें भी पढ़ें...
जम्मू-कश्मीर में लश्कर का आतंकी मारा गया, श्रीनगर में पकड़े गए तीन आतंकी
जम्मू-कश्मीर के अनंतनाग में सुरक्षा बलों और आतंकियों के बीच मुठभेड़ में लश्कर का आतंकी सज्जाद तांत्रे मारा गया। न्यूज एजेंसी ANI के मुताबिक सुरक्षा बलों को रविवार को चेकी डूडू इलाके में कुछ आतंकियों के छिपे होने की सूचना मिली थी। पढ़ें पूरी खबर...
कश्मीर में हुआ था आतंकी हमला, कन्नौज के 2 लोगों की मौत
कन्नौज के रहने वाले 2 मजदूरों की कश्मीर में आतंकी हमले में मौत हो गई थी। दोनों अगस्त में मजदूरी करने कश्मीर गए थे। दीपावली पर दोनों घर आने वाले थे, लेकिन उससे पहले दोनों की हत्या कर दी गई थी। दोनों कश्मीर में सेब की पैकिंग का काम करते थे। पढ़ें पूरी खबर...